**JUMICAR-PROGRAM PREVENTIVNOG ODGOJA DJECE U CESTOVNOM PROMETU**

Jumicar program preventivnog odgoja djece u cestovnom prometu je jedinstven koncept  edukacije, gdje djeca na zabavan i edukativan način uče o sigurnosti u cestovnom prometu.

Program Jumicar je u skladu s međunarodnim licencama i provodi se u svim većim europskim zemljama u kojima je izuzetno uspješan i široko podržan.

JUMICAR PROGRAM PREVENTIVNOG ODGOJA DJECE U CESTOVNOME PROMETU PODRŽAVA:

* MINISTARSTVO UNUTARNJIH POSLOVA RH
* NACIONALNI PROGRAM SIGURNOSTI U CESTOVNOM PROMETU
* MINISTARSTVO ZNANOSTI, OBRAZOVANJA I SPORTA RH
* AGENCIJA ZA ODGOJ I OBRAZOVANJE
* GRADSKI URED ZA OBRAZOVANJE , KULTURU I SPORT GRADA ZAGREBA
* UPRAVNI ODJEL ZA PROSVJETU, KULTURU, ŠPORT I TEHNIČKU KULTURU, ZAGREBAČKE ŽUPANIJE
* CRVENI KRIŽ ZAGREB

Program je osmišljen u dva dijela:

prvi dio je teorijski, gdje djeca uče o pravilima prometa kao pješaci, biciklisti;

drugi dio, njima mnogo zanimljiviji, pruža im mogućnost da stečeno teorijsko znanje primjene i u praksi te da osjete kako je biti u ulozi vozača, kako je važno poštivati prometne znakove, kako je teško zaustaviti automobil na vrijeme, koliko je važan sigurnosni pojas.

Djeca s oduševljenjem sjedaju  za volan malih automobila te na taj način mogu  uvidjeti kako funkcionira pravi cestovni promet.

Isprobati gas, kočnice, upoznati semafore, značenje prometnih znakova, kako se treba oprezno ponašati u prometu i ocijeniti razne prometne situacije iz vidokruga jednog vozača-neprocjenjiv je osjećaj za male vozače.

**Cilj Jumicar-a nije da od djece napravi dobre vozače već pažljivije i sigurnije pješake.**

Jumicar program se provodi uz pomoć generalnog pokrovitelja **Nacionalni program sigurnosti u cestovnome prometu**, i tvrtki iz okruženja te je za roditelje, djecu i škole besplatan i ovim putem se polaznici zahvaljuju sponzorima.

Više o samom programu pogledajte na web stranici  [www.jumicar.net](http://www.jumicar.net/)  ili  pogledajte na fb/Jumicar HR.